Stoklands Bilruter

Stoklands Bilruter A/S er et transportselskap på Presteid i Hamarøy som driver som driver gods- og persontrafikk, bilverksted, bensinstasjon og slamtransport. Selskapet hadde konsesjon på rutebusskjøring i Hamarøy og deler av Tysfjord kommuner frem til mars 2008.Lokalavisa Nord-Salten 19. januar 2008, Etablerer seg på Ulvsvåg. Besøkt 29. mars 2014. Selskapet disponerer fire busser som benyttes til turkjøring, seks godsbiler og syv septikbiler (per 2014).Stoklands Bilruter, buss. Besøkt 29. mars 2014.Stoklands Bilruter, gods . Besøkt 29. mars 2014.Stoklands Bilruter, slam/høytrykksspyling . Besøkt 29. mars 2014. Selskapet har 32 ansatte.Stoklands Bilruter, ansatte. Besøkt 29. mars 2014.

Stoklands Bilruter ble startet av Ludvig Stokland, som i 1924 startet skysstrafikk med en T-Ford. Et par år senere startet han rutebildrift mellom Presteid og Skutvik, og Hamsund og Buvåg. I 1935 kjøpte han sin første offentlige buss. Bedriften ble omdannet til aksjeselskap i 1959. I 1986 hadde Stoklands Bilruter 29 kjøretøy. Året etter ble selskapet kjøpt av Saltens Bilruter, og er i dag et heleid datterselskap av Saltens Bilruter.

Referanser

Kilder
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5

Eksterne lenker
 Hjemmeside

Kategori:Kollektivtransport i Nordland
Kategori:Næringsliv i Nordland
Kategori:Samferdsel i Hamarøy
Kategori:Norske busselskaper
Kategori:Etableringer i 1924